b'\n_START_ARTICLE_\nNancy\n_START_SECTION_\nGeografija\n_START_PARAGRAPH_\nMesto le\xc5\xbei v severovzhodni Franciji ob reki Mozeli.\n_START_SECTION_\nZgodovina\n_START_PARAGRAPH_\nNajzgodnej\xc5\xa1a znamenja ljudskih naselbin na ozemlju Nancyja segajo nazaj v 9. stoletje pred na\xc5\xa1im \xc5\xa1tetjem._NEWLINE_Majhen utrjen kraj Nanciacum je bil zgrajen pod lorenskim vojvodom G\xc3\xa9rardom okoli leta 1050. Po oplenjenju in razdejanju mesta s strani svetorimskega cesarja Friderika II. Hohenstaufna je bil Nancy ponovno obnovljen in z leti postal glavno mesto Lorenskega vojvodstva. Leta 1477 je bil pred njegovim obzidjem pora\xc5\xbeen in ubit burgundski vojvod Karel I. V letu 1766 je s smrtjo poljskega kralja Stanislava Leszczy\xc5\x84skega vojvodstvo postalo francoska provinca s sede\xc5\xbeem v Nancyju. Le-ta je ohranil polo\xc5\xbeaj vse do sredine 20. stoletja, ko ga je ob ustanovitvi regije Lorene zamenjal Metz.'